**Tomi-Pekka Tuomisto** (s. 4. toukokuuta 1990 Nurmijärvi) on suomalainen jääkiekkoilija, joka edustaa II-divisioonassa pelaavaa Kurra Hockeyta. Hän on pelipaikaltaan keskushyökkääjä, mutta osaa pelata myös laidassa.

Ura
---

### Seuraura

Tuomiston kasvattajaseura on Nurmijärven Kurra. Hän siirtyi sieltä C-juniori-ikäisenä Jokereihin, jossa Tuomisto voitti B-nuorten Suomenmestaruuden vuonna 2008 ja C-nuorten Suomenmestaruuden vuonna 2006. Hän oli C-nuorten mestarijoukkueen paras syöttäjä sekä paras pistemies Jani-Petteri Heleniuksen kanssa kevään 2006 pudotuspeleissä tehoilla 2+8=10.

Kaudeksi 2010–2011 Tuomisto siirtyi Kiekko-Vantaan A-nuoriin. Hän oli tehoilla 14+47=61 koko A-nuorten I-divisioonan paras syöttäjä sekä toiseksi paras pistemies joukkuetoverinsa Juho Perttilän jälkeen. Tuomisto oli kauden päätteeksi nostamassa Kiekko-Vantaata A-nuorten SM-liigaan. Hän pelasi kauden aikana myös kolme Mestiksen playoff-ottelua tehden yhden syöttöpisteen.

Huhtikuussa 2011 Tuomisto teki vuoden mittaisen sopimuksen Ranskan Ligue Magnusissa pelaavan Pingouins de Morzinen kanssa. Hänen ensimmäinen miesten pääsarjakautensa 2011–2012 toi Tuomistolle 22 runkosarjaottelussa tehot 7+10=17 sekä viidessä playoff-ottelussa tehot 3+6=9, joilla hän oli Morzinen paras pistemies.

Tuomisto teki huhtikuussa 2012 vuoden mittaisen sopimuksen KooKoon kanssa. Hän jäi joukkueessa kuitenkin hyvin pieneen rooliin ja pelasi kauden 2012–2013 aikana vain 11 runkosarjaottelua tehopistein 1+3=4, kunnes Tuomisto siirtyi siirtotakarajalla suuremman vastuun perässä Mestiksen nousijajoukkue HC Keski-Uuteenmaahan. Hän kuului kevään 2013 karsintasarjassa joukkueen avainpelaajiin ja sijoittui tehoilla 3+9=12 sen pistepörssissä toiseksi joukkuetoverinsa Olli Korkeavuoren jälkeen. Kesäkuussa 2013 Tuomisto teki vuoden mittaisen jatkosopimuksen HCK:n kanssa.

Syyskauden 2013–2014 Tuomisto oli sivussa henkilökohtaisten syiden vuoksi, mutta hän teki loppukauden 17 pelaamassaan runkosarjaottelussa yhtä monta pistettä. Kauden 2014–2015 kynnyksellä Tuomisto palasi toistaiseksi voimassa olevalla sopimuksella Kiekko-Vantaan paitaan. Lokakuussa 2014 hänet nimettiin joukkueen uudeksi kapteeniksi Artem Iossafovin siirryttyä Espoo Bluesiin. Tuomistolle kertyi mykoplasman vuoksi pelejä Kiekko-Vantaassa vain 28. Hän johti tästä huolimatta joukkueen sisäistä pistepörssiä tehoilla 9+18=27 ja sisäistä tehotilastoa lukemalla +7, kunnes Tuomisto siirtyi siirtotakarajalla helmikuussa 2015 loppukaudeksi SM-liigajoukkue Tapparan sopimuspelaajaksi. Samalla hänen kerrottiin pelaavan loppukausi lainalla Mestis-joukkue Lempäälän Kisassa.

Toukokuussa 2015 Tuomisto siirtyi try-outille Tapparan SM-liigajoukkueen vahvuuteen. Hän pelasi joukkueessa kaksi harjoitusottelua ja yhden Mestarien liigan ottelun, mutta jäi kuitenkin ilman lopulta ilman jatkosopimusta elokuun lopulla. Kauden 2015–2016 kynnyksellä Tuomisto palasi vuoden mittaisella sopimuksella Kiekko-Vantaan paitaan. Hän teki seuran yhteistyöjoukkue Helsingin IFK:n paidassa SM-liigadebyyttinsä 21. lokakuuta 2015 vieraissa KooKoota vastaan. Tuomisto sai ottelussa jääaikaa 15.11 minuuttia. Hän teki ottelussa myös liigauransa avausmaalin ylivoimalla ja se jäi HIFK:n 1–3-voittoon päättyneen ottelun ratkaisumaaliksi. Onnistuneen testijakson jälkeen Tuomisto teki 5. marraskuuta HIFK:n kanssa kevääseen 2017 saakka ulottuvan liigasopimuksen. Pian sopimuksen tehtyään hän joutui noin kahdeksi kuukaudeksi sivuun mykoplasman aiheutettua Tuomistolle kuumeilua ja veriarvojen vaihtelua. Hän pelasi kauden aikana lopulta 14 runkosarjaottelua tehopistein 1+2=3 ja kymmenen playoff-ottelua tehopistein 2+1=3. Tuomisto voitti kauden päätteeksi SM-hopeaa.

Myös kausi 2016–2017 Tuomistolla jäi loukkaantumisten vuoksi rikkonaiseksi ja hän jäi muutenkin pieneen rooliin HIFK:ssa. Tuomisto pelasi runkosarjassa vain 23 ottelua. Tammikuussa 2018 hän siirtyi loppukauden 2017–2018 kattavalla ja yhden optiovuoden sisältävällä sopimuksella Vaasan Sportiin oltuaan ilman sopimusta koko syyskauden.

Sportin jälkeen Tuomisto siirtyi kasvattiseuraansa Kurra Hockeyhyn. Tuomisto on edelleen kaudella 2019–2020 Kurrassa.

### Maajoukkueura

Tuomisto on pelannut yhden poikien maaottelun.

Muuta
-----

Tuomiston pikkuveli Samu pelaa Kiekko-Vantaan A-nuorissa. Veljesten isä Martti Tuomisto pelasi 1980-luvulla puolustajana Jokereiden SM-liigajoukkueessa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | Kiekko-Vantaa | Mestis | – | – | – | – | – | 3 | 0 | 1 | 1 | 2 |
| 2011–2012 | HC Morzine-Avoriaz | Ranska | 22 | 7 | 10 | 17 | 4 | 5 | 3 | 6 | 9 | 0 |
| 2012–2013 | KooKoo | Mestis | 11 | 1 | 3 | 4 | 2 | – | – | – | – | – |
|  | HCK | Mestis Q | – | – | – | – | – | 11 | 3 | 9 | 12 | 2 |
| 2013–2014 | HCK | Mestis | 17 | 5 | 12 | 17 | 6 | 4 | 0 | 2 | 2 | 0 |
| 2014–2015 | Kiekko-Vantaa | Mestis | 28 | 9 | 18 | 27 | 28 | – | – | – | – | – |
|  | LeKi | Mestis | – | – | – | – | – | 3 | 1 | 1 | 2 | 0 |
| 2015–2016 | Kiekko-Vantaa | Mestis | 9 | 1 | 7 | 8 | 2 | – | – | – | – | – |
|  | HIFK | SM-liiga | 14 | 1 | 2 | 3 | 6 | 10 | 2 | 1 | 3 | 0 |
| 2016–2017 | HIFK | SM-liiga | 23 | 1 | 6 | 7 | 8 | 6 | 1 | 2 | 3 | 0 |
| 2017–2018 | Sport | SM-liiga | 7 | 0 | 0 | 0 | 2 | – | – | – | – | – |
| 3 kautta | yhteensä | SM-liiga | 44 | 2 | 8 | 10 | 16 | 16 | 3 | 3 | 6 | 0 |
| 5 kautta | yhteensä | Mestis | 85 | 16 | 40 | 56 | 38 | 10 | 1 | 4 | 5 | 2 |

Lähteet
-------

* Tomi Tuomisto The Internet Hockey Databasessa (englanniksi)
* Tomi Tuomisto *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Tomi Tuomisto *Elite Prospects*. Everysport Media Group AB.  (englanniksi)
2. 1 2 3  Hannula, Matti: HIFK kiinni Liiga-mestaruudessa – Tomi Tuomisto kärkkyy taas vastuuta *helsinginuutiset.fi*.  18.3.2016. Etelä-Suomen Media Oy. Viitattu 23.4.2017.
3. ↑  Tuomiston ura jatkuu Ranskassa *Jatkoaika.com*.  10.4.2011. Jatkoaika ry. Viitattu 18.4.2012.
4. ↑  KooKoo julkaisi joukkonsa *Jatkoaika.com*.  10.4.2012. Jatkoaika ry. Viitattu 18.4.2012.
5. ↑  Kinnunen, Valtteri: KooKoon pelaaja-arviot 2012–13: Nousu synkistä vesistä *Jatkoaika.com*.  2.4.2013. Jatkoaika ry. Viitattu 17.10.2013.
6. ↑  HCK:lle jälleen hyökkääjäapuja *Jatkoaika.com*.  31.1.2013. Jatkoaika ry. Viitattu 17.10.2013.
7. ↑  HCK nappasi Rannan Joensuusta *Jatkoaika.com*.  12.6.2013. Jatkoaika ry. Viitattu 17.10.2013.
8. ↑  Aho, Ossi; Pöhö, Iiro; Ijäs, Markku: HCK:n pelaaja-arvioinnit 2013-2014: Playoff-unelma toteutui *Jatkoaika.com*.  6.5.2014. Jatkoaika ry. Viitattu 26.5.2014.
9. ↑  Kiekko-Vantaa vahvistaa rivejään *Jatkoaika.com*.  10.9.2014. Jatkoaika ry. Viitattu 10.9.2014.
10. ↑  Tuomistosta lohipaitojen uusi kapteeni *Jatkoaika.com*.  9.10.2014. Jatkoaika ry. Viitattu 10.10.2014.
11. ↑  Kiekko-Vantaan pistekärki lähtee Liigaan – pelaa kevään LeKissä *Jatkoaika.com*.  17.2.2015. Jatkoaika ry. Viitattu 1.3.2015.
12. ↑  Jani Lajunen siirtyy Ruotsista Tapparaan *Jatkoaika.com*.  6.5.2015. Jatkoaika ry. Viitattu 21.5.2015.
13. ↑  Koeaika tuotti sopimukset Levtchille ja Tanusille *Jatkoaika.com*.  28.8.2015. Jatkoaika ry. Viitattu 4.9.2015.
14. ↑  Tuomisto ja Raitanen vahvistamaan Kiekko-Vantaata *Jatkoaika.com*.  8.9.2015. Jatkoaika ry. Viitattu 13.9.2015.
15. ↑  Ottelutilastot *liiga.fi*.  21.10.2015. Jääkiekon SM-liiga Oy. Viitattu 23.10.2015.
16. ↑  Otteluseuranta *liiga.fi*.  21.10.2015. Jääkiekon SM-liiga Oy. Viitattu 23.10.2015.
17. ↑  Kiekko-Vantaan tähtihyökkääjä Tuomisto HIFK:hon *Jatkoaika.com*.  5.11.2015. Jatkoaika ry. Viitattu 5.12.2015.
18. ↑  HIFK:ssa viime kaudella tahkonnut hyökkääjä vaihtaa Liiga-seuraa – "Olimme jo kesällä kiinnostuneita hänestä" *suomikiekko.com*.  22.1.2018. Nordic Sport Media. Viitattu 23.1.2018.
19. ↑  Joukkue Kiekko-Vantaa Hockey Oy. Viitattu 3.9.2016.